10.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. 103123/1636 της 6/19 Μαΐου 1967   (ΦΕΚ Β΄ 328) Περί εγκρίσεως εφαρμογής των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος δια την στεγαστικήν αποκατάστασιν των σεισμοπαθών και εκ κατολισθήσεων πληγέντων της 1.5.67 των Νομών Άρτης, Ιωαννίνων, Καρδίτσης, Πρεβέζης και Τρικάλων. Έχοντες υπ’ όψιν: 1)Τας διατάξεις του άρθρ. 16 του Νόμ. 4467/65 «περί ιδρύσεως εν Αθήναις κλπ.» ως ετροποποιήθη δια της διατάξεως της παρ. 7 του άρθρ. 3 του Ν.Δ. 4546/66 «περί τροποποιήσεως και συμπληρώσεως του Νόμ. 3217/55 «περί αγοράς υπό του Δημοσίου εκτάσεων του Ο.Δ.Ε.Π.». 2)Τας διατάξεις του υπ’ αριθ. 460/65 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου-Απριλίου 1965 πληγέντων πληθυσμών» ως τούτο ετροποποιήθη και συνεπληρώθη μεταγενεστέρως, αποφασίζομεν: 1.Εγκρίνομεν την εφαρμογήν των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος ως ετροποποιήθησαν και συνεπληρώθησαν μεταγενεστέρως, δια την εφαμογήν στεγαστικού προγράμματος αποκαταστάσεως οικογενειών πληγεισών εκ των σεισμών και των κατολισθήσεων της 1.5.67 των Νομών, Άρτης, Ιωαννίνων, Καρδίτσης, Πρεβέζης και Τρικάλων, εντός των ορίων του προγράμματος και των πληρωμών των καθορισθησομένων υπό της Κυβερνήσεως. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν δια κοινής υπουργικής αποφάσεως, εκδιδομένης συμφώνως τω άρθρ. 16 του Νόμ. 4467/65, αναλόγως των τιθεμένων εις την διάθεσιν του Υπουργείου Κοινωνικής Προνοίας προς τον σκοπόν τούτον πιστώσεων.  Σελ. 242,04(β)  329-098 3.Οι εκ κατολισθήσεων πληγέντες κάτοικοι των ανωτέρω Νομών θα τύχωσι στεγαστικής συνδρομής βάσει του εν λόγω στεγαστικού προγράμματος και υπό τας προϋποθέσεις του υπ’ αριθ. 460/65 Β.Δ/τος δια την κατασκευήν νέας κατοικίας εφ’ όσον δεν εγένετο, μέχρι σήμερον, έναρξις δανειοδοτήσεώς των εξ άλλων στεγαστικών προγραμμάτων.   